आज भारतीय समाज में बुजुर्गों का कोई पुरसाहाल नहीं है। कहने को तो वह प्यार और सम्मान के हकदार हैं लेकिन असलियत में वह पूरी तरह उपेक्षित हो चुके हैं। आज की युवा पीढ़ी न केवल वरिष्ठजनों के प्रति लापरवाह है, बल्कि वह उन लोगों की समस्याओं के प्रति जागरूक भी नहीं है। वह पड़ोस के बुजुर्गों को तो सम्मान दिखाने के लिए तत्पर दिखती है लेकिन अपने ही घर के बुजुर्गों की उपेक्षा करती है, उन्हें नजरअंदाज करती है। रिसर्च एण्ड एडवोकेसी सेंटर ऑफ एजवेल फाउण्डेशन के सर्वेक्षण के अनुसार 59.3 फीसदी लोगों का मानना है कि समाज और घर में बुजुर्गों के साथ व्यवहार में विरोधाभास है।